**INSTRUCCIONS PROCÉS PREINSCRIPCIÓ CICLE FORMATIU**

**PER AL CURS 2020-2021 PER A TOT L’ALUMNAT (NOU I NOSTRE)**

Benvolgudes famílies,

Us indiquem a continuació les instruccions i les informacions importants i necessàries per tal que el procés de preinscripció sigui el més correcte possible, especialment en les actuals circumstàncies on l’atenció presencial no és viable o bé és molt limitada.

**Dates de la preinscripció**

* Del **2 de juny al 8 de juny** ambdós inclosos.
* La preinscripció s’ha de fer per **via telemàtica** entrant a la web:

<http://queestudiar.gencat.cat/ca/preinscripcio/estudis/fp-gm/>

Hi Ha dos procediments per fer la preinscripció telemàticament: **sol·licitud electrònica,** en aquest cas no cal fer arribar a l’institut que es demana en primera opció el resguard, l’interessat/interessada ja ha formalitzat la preinscripció i ha validat els documents que se li demanen. L’altre opció és la **sol·licitud en suport informàtic**, cal omplir la sol·licitud que hi ha en la web, en aquest cas es genera un resguard de matrícula que caldrà enviar-lo amb la documentació necessària al correu: **postobligatoria@insramoncasas.cat****.**

* La preinscripció es considera formalitzada amb l’enviament al correu electrònic anterior amb el resguard i la documentació acreditativa adjunta (teniu més avall quina documentació cal aportar).
* El centre respondrà el vostre correu com a justificant de la recepció de la sol·licitud per a què el sol·licitant en tingui constància.
* Només en aquells casos excepcionals de famílies que tinguin un impediment real en el que no és possible fer la preinscripció telemàtica, es podrà fer la preinscripció presencialment en el nostre centre mitjançant **cita prèvia** de forma obligatòria. Per demanar hora amb cita prèvia heu de reservar la vostra petició en el següent formulari: <https://book.timify.com/services?accountId=5eb3ceed6d90591d5b9a9751&hideCloseButton=true>
* L’horari d’atenció a les famílies que necessitin fer la preinscripció de forma presencial serà entre les 9.00 i les 11.00 h i de les 11.30 a les 13.30 h. Així està recollit en el formulari anterior. Us preguem que les famílies que de manera inevitable demaneu l’hora amb cita prèvia, respecteu el temps que teniu reservat, això ens evitarà esperes innecessàries.
* MOLT IMPORTANT! La preinscripció **ha de ser telemàtica de manera preferent**, la preinscripció presencial ha de ser l’excepció. Només s’atendran els processos relacionats amb la preinscripció i matrícula amb cita prèvia reservada.
* Podreu consultar a la nostra web tota la informació i tots els documents que acompanyen preparats per a la preinscripció. <http://insramoncasas.cat/>

**Documents de preinscripció obligatoris (del 2 de juny al 8 de juny)**

Si l'alumne és major d'edat o fa els 18 anys durant l'any 2020, ha de presentar una còpia del DNI, NIE de l'alumne, només en el cas que no s'hagi pogut validar el document electrònicament; o bé del passaport o del document d'identitat del país d'origen si es tracta d'estrangers comunitaris.

Si l'**alumne és menor d'edat** i no fa els 18 anys durant l'any 2020, ha de presentar els documents següents:

* Còpia del DNI, NIE de l'alumne, només en el cas que no s'hagi pogut validar el document electrònicament; o bé del passaport o del document d'identitat del país d'origen si es tracta d'estrangers comunitaris.
* Còpia del llibre de família o altres documents relatius a la filiació. Si està en situació d'acolliment, la resolució d'acolliment del Departament de Treball, Afers Socials i Famílies.
* Còpia del DNI o NIE de la persona sol·licitant (pare, mare, tutor/a o guardador/a de fet), només en el cas que no s'hagi pogut validar el document electrònicament; o bé del passaport o del document d'identitat del país d'origen si es tracta d'estrangers comunitaris.

Tots els documents anteriors han d’anar escanejats (es pot fer amb el telèfon mòbil, aplicació CamScanner) o fotografiats. Cal enviar-los juntament amb la sol·licitud de preinscripció. Quan hagueu enviat tota la documentació de la preinscripció, us enviarem un correu confirmant que hem rebut la vostra preinscripció.

El correu electrònic al qual heu d’enviar la documentació de la preinscripció és:

**postobligatoria@insramoncasas.cat**

Per evitar confusions, us preguem que en l’assumpte del correu electrònic seguiu la pauta següent:

**NOM CENTRE ORIGEN \_Cognom1\_Cognom2\_NomAlumne\_Curs\_CICLE\_2020-2021**

*Un exemple: Si un alumne es diu Joan Garcia López, es preinscriu a 1r de Batxillerat i prové de l’Institut Manolo Hugué, el nom que s’ha de posar en el correu seria: INS\_ManoloHugue\_Garcia\_Lopez\_Joan\_1r\_CICLE\_2020-2021*

**Consideracions importants**

* En el cas que tinguem algun dubte sobre la veracitat dels documents que ens envieu, us podem requerir la presentació original i/o demanar-vos alguna documentació addicional si fos el cas.
* El llistat de l’alumnat admès provisionalment i definitivament **no es penjarà físicament en el centre** sinó que es podrà consultar des de la web del nostre institut alhora que podreu fer la vostra consulta individual en haver realitzat la preinscripció telemàtica.
* En cas de reclamacions, es faran mitjançant el nostre correu de centre, **a8045306@xtec.cat** , i us enviarem un correu de resposta com a justificant de recepció de la reclamació, si fos el cas.
* Qualsevol atenció presencial al centre requereix cita prèvia, en cas de dubte, el telèfon de contacte és: **601639285.**
* La **matrícula** de batxillerat serà **del 1 al 7 de setembre.**

**Mesures de prevenció en cas de presència en el centre**

Si les famílies han d’assistir al centre perquè no han pogut fer les gestions per via telemàtica, cal prendre les mesures de prevenció recomanades pels serveis sanitaris que són:

* Per fer les gestions presencials es recomana **una sola persona** (pare/mare/tutor/a legal o en cas que no sigui possible s’ha d’autoritzar a una altra persona, amb un full d’autorització fet per vosaltres que porti la sol·licitud ja emplenada i les còpies dels documents prescriptius per fer la preinscripció. En aquest cas heu de portar també els originals i les còpies. **Cal portar el bolígraf de casa**.
* La persona que acudeixi al centre a fer els tràmits presencials, és molt important que vingui **amb mascareta i guants**.
* Heu de seguir les indicacions que us donin les persones del centre, respectant l’espai i el circuit i les distàncies de seguretat entre persones.

Si teniu qualsevol dubte o dificultat, us posem un telèfon de contacte de secretaria:

**601639285**

Estem en una situació del tot excepcional. Us desitjo que tingueu molta salut i que ens puguem retrobar presencialment per saludar-vos cordialment.

Restem a la vostra disposició per al que necessiteu.

Atentament,

M. Àngels Alié Capdevila

Directora Institut Ramon Casas i Carbó